b'\n_START_ARTICLE_\n\xc5\xa0kofijska gimnazija Antona Martina Slom\xc5\xa1ka\n_START_PARAGRAPH_\n\xc5\xa0kofijska gimnazija Antona Martina Slom\xc5\xa1ka (\xc5\xa0gAMS) je gimnazija, ki ima prostore na Vrbanski 30 v Mariboru._NEWLINE_Ustanovila jo je \xc5\xa1kofija Maribor in z delovanjem je pri\xc4\x8dela v \xc5\xa1olskem letu 1997/98. Imenuje se po bla\xc5\xbeenem Antonu Martinu Slom\xc5\xa1ku. Vzgojno izobra\xc5\xbeevalno delo na \xc5\xa0gAMS v Mariboru temelji na klasi\xc4\x8dni judovsko-kr\xc5\xa1\xc4\x8danski in gr\xc5\xa1ko-rimski kulturi ter na njih gradi sodobne dose\xc5\xbeke evropske civilizacije. _NEWLINE_\xc5\xa0gAMS je splo\xc5\xa1na gimnazija, ob zaklju\xc4\x8dku katere se opravlja gimnazijska matura. Od ostalih gimnazij se razlikuje po pravilniku, dodanem predmetu Vera in kultura, pri katerem dijaki spoznavajo razli\xc4\x8dna verstva sveta in njihovo kulturo, vsako jutro je duhovna misel, ki jo pripravijo dijaki._NEWLINE_\xc5\xa0gAMS deluje v sklopu Zavoda Antona Martina Slom\xc5\xa1ka. Prostori Zavoda Antona Martina Slom\xc5\xa1ka so v Mariboru (Vrbanska 30)._NEWLINE_Zavod \xc5\xbee upravlja gimnazijo, dija\xc5\xa1ki dom, \xc5\xa1tudentski dom, vrtec Montessori,v prihodnosti pa se na\xc4\x8drtuje \xc5\xa1e osnovna \xc5\xa1ola in dom za ostarele.'